વધુમાં જણાવ્યું હતું કે, વિશ્વમાં ૧ વ્યક્તિએ ૪૨૨ વૃક્ષોની સંખ્યા છે.ભારતદેશમાં ૧ વ્યક્તિ દીઠ ૨૮ વૃક્ષોની સંખ્યા છે.૧૮ ટકા વિસ્તારમાં વૃક્ષો બચ્યા છે. સિમેન્ટ-કોંક્રિટના જંગલોમાં આપણે વૃક્ષો વાવી વૃક્ષોની સંખ્યા વધારવાની છે. દરેક નાગરિકે વૃક્ષની જરૂરિયાતને સમજી, વાવી, જાળવણી કરવી જોઈએ.જો વૃક્ષો નહીં હોય તો આપણને ભાવિ પેઢી તિલાંજલિ આપી નહીં શકે.વૃક્ષો ઓક્સિજનનું કારખાનું છે. એના સિવાય કોઈ હવા બનાવી નહીં શકે. જંગલમાં વૃક્ષ બચવા જોઈએ, વધવા જોઈએ અને જો કપાતા હોય તો તેને અટકાવવા જોઈએ. જો કે વન વિભાગની પ્રશ્નશનીય કામગીરીથી ગુજરાતમાં ૨૦૦૪ દરમિયાન વન બહાર વૃક્ષોની સંખ્યા ૨૫ કરોડ હતી. જે વધીને ૨૦૧૭માં ૩૪ કરોડ થઈ છે. વધુમાં નક્ષત્રો, રાશિ મુજબના વૃક્ષો હોય છે તેવું સંશોધન પણ એક માત્ર ભારત દેશે કર્યું છે.